ฟรีวิลล์เปิดตัวเต็มรูปแบบลุยตลาดไอที
ฟรีวิลล์ โซลูชั่นส์ เปิดตัวเต็มรูปแบบลุยตลาดไอที วางเป้าโต 15%
18 ก.พ. 2553

ฟรีวิลล์ โซลูชั่นส์ เปิดตัวเต็มรูปแบบลุยตลาดไอที วางเป้าโต 15%
นายวีระ วีระกุล ประธานเจ้าหน้าที่บริหาร บริษัท ฟรีวิลล์ โซลูชั่นส์ เปิดเผยว่า ฟรีวิลล์ให้บริการระบบไอทีใน 3 ธุรกิจหลัก คือ ธุรกิจหลักทรัพย์ ประกันภัย และที่ปรึกษาด้านเทคโนโลยี ได้ประกาศเปิดตัวบริษัทอย่างเป็นทางการ หลังจากให้บริการมาหลายปี เพราะต้องการให้บริษัทเป็นที่รู้จักมากขึ้น โดยปีที่ผ่านมามีรายได้กว่า 400 ล้านบาท โดยปีนี้ได้เตรียมแผนขยายตลาดทั้งในและต่างประเทศ ตั้งเป้าเติบโต 15% 
ทั้งนี้ ธุรกิจหลักทรัพย์จะเน้นรุกตลาดต่างประเทศ หลังจากปีที่ผ่านมาเข้าไปทำตลาดในเวียดนามมาแล้ว ปีนี้เตรียมขยายเพิ่มอีกอย่างน้อย 2 ประเทศ เช่น อินโดนีเซียและกลุ่มประเทศตะวันออกกลาง ขณะที่ธุรกิจประกันภัย ยังต้องใช้เวลาทำตลาดอีกระยะหนึ่ง เพราะธุรกิจประกันมีการลงทุนด้านไอทีในระบบต่ำอยู่ ส่วนธุรกิจที่ปรึกษาด้านเทคโนโลยี จะมีโอกาสเติบโตมากที่สุด เพราะมีกลุ่มลูกค้าเปิดกว้างกว่า 2 กลุ่มแรก ดังนั้นจึงเป็นช่องว่างให้บริษัทสามารถทำตลาดแข่งขันกับคู่แข่งที่เป็นบริษัทต่างชาติขนาดใหญ่ได้